section_heading: Biografija
paragraph_text: Stieg Larsson je rođen u gradiću Skelleftehamn, na sjeveru Švedske. Njegov otac i djed radili su u tamošnjoj željezari. Zbog trovanja arsenom, otac je morao napustiti posao, te se sa suprugom i mlađim sinom preselio u Stockholm. Mladi Stieg je do svoje osme godine živio s djedom i bakom. Nakon djedove smrti, obitelj se seli u sveučilišni grad Umeå.Berättelsen om Stieg Larsson (Priča o Stiegu Larssonu), Jenny Petersson, norran.se, 1.lipnja 2007., pristupljeno 7. listopada 2013. Kada je imao osamnaest godina, na protestu protiv Vijetnamskog rata je upoznao Evu Gabrielsson, koja će mu postati životna suputnica.Stieg Larsson Biography - Background (Biografija Stiega Larssona), pristupljeno 7. listopada 2013. Nakon izvršenja vojnog roka, tijekom 1977. godine, boravio je u Africi.Stieg Larsson 1954-2004, expo.se, pristupljeno 7. listopada 2013. Nakon povratka u Švedsku je, uz razne sitne poslove radio i kao slobodni novinar. Od 1977. do 1999. godine bio je zaposlen prvo kao grafički dizajner, a kasnije kao novinar u Tidningarnas Telegrambyrå, švedskoj novinskoj agenciji. 1982. godine je postao skandinavski izvjestitelj za britanski antifašistički časopis Searchlight, za koji je pisao sve do svoje smrti.Stieg Larsson Biography - Work (Biografija Stiega Larssona), pristupljeno 7. listopada 2013. Jedan je od osnivača časopisa Expo 1995. godine, a od 1999. godine pa sve do smrti je bio njegov glavni urednik i predsjednik zaklade Expo.